Document ID: /roh_data/filtered/swiss_laws_in_ROH.jsonl.gz/309

800.110

Ordinaziun davart las immobiglias (OIm)

dals 22-11-2022 (versiun dals 01-12-2022)

Sa basond sin l'art. 43 al. 2 e l'art. 49 al. 1 da la Constituziun chantunala1)

relaschada da la Regenza ils 22 da november 2022

1. En general

Object

Art.  1 1 Questa   ordinaziun   regla   las   incumbensas   e   las   cumpetenzas   dal   management d'immobiglias dal chantun en ils suandants secturs:

a)

b)

c)

d)

planisaziun e direcziun strategica dal portfolio d'immobiglias;

management da projects da construcziun;

gestiun d'immobiglias;

furniziun d'ulteriurs servetschs.

Champ d'applicaziun

Art.  2 1 Questa   ordinaziun   vala   per   las   immobiglias   dal   chantun   ch'èn   en   la   facultad administrativa e finanziala sco er per las immobiglias ch'il chantun ha prendì en locaziun.

2 Ella na vegn betg applitgada per las immobiglias dals instituts autonoms da dretg public   e   da   las   dretgiras   ed   er   betg   per   ils   bains   immobigliars   ch'èn   vegnids acquistads en connex cun la Lescha davart las vias dal chantun Grischun2) u cun la Lescha   per   promover   il   svilup   economic   en   il   chantun   Grischun3).   Cunvegnas divergentas restan resalvadas.

1) DG 110.100 2) DG 807.100 3) DG 932.100 * tabellas da las modificaziuns a la fin dal relasch

1

800.110

Princips

Art.  3 1 Il   chantun   ha   ina   funcziun   d'exempel   cun   ses   management   d'immobiglias   e s'engascha   per   la   promoziun   da   la   cultura   architectonica   sco   er   da   soluziuns innovativas.

2 El   agescha   tenor   ils   princips   da   la   necessitad,   da   la   commensurabladad,   da   la persistenza e resguardond particularmain l'orientaziun als basegns dals utilisaders.

3 El ha la finamira da procurar per la transparenza dals custs, per la conscienza per ils custs sco er per in cumportament economic resguardond particularmain ils custs dals ciclus da vita.

Noziuns

Art.  4 1 En questa ordinaziun signifitgan:

a)

immobiglias:   edifizis   e   stabiliments   ch'èn   colliads   fermamain   e permanentamain   cun   il   terren,   singulas   parts   d'edifizis   sco   er   bains immobigliars en il senn da l'artitgel 655 dal Cudesch civil svizzer4);

management d'immobiglias: totalitad da tut las mesiras per cuvrir il basegn da surfatscha e da spazi da l'administraziun chantunala sco er per defender ils interess dal chantun sco proprietari e possessur d'immobiglias u sco patrun da construcziun;

fatschentas   d'immobiglias:   cumpra,   utilisaziun   e   barat   d'immobiglias, constituziun, modificaziun, execuziun ed aboliziun da dretgs da precumpra, da cumpra e da recumpra sco er da dretgs da construcziun e d'auters dretgs reals limitads   d'immobiglias,   locaziun   e   fittanza   d'immobiglias   inclusiv prenotaziun;

projects   da   construcziun:   edifizis   novs,   midadas   d'edifizis,   engrondiments, reparaziuns, renovaziuns sco er demontaschas d'immobiglias;

projects gronds: projects da construcziun ch'èn suttamess al referendum da finanzas obligatoric;

gestiun: administraziun, manaschi e mantegniment d'immobiglias;

mantegniment:   mesiras   che   servan   a   mantegnair   l'utilisabladad   da l'immobiglia e dals indrizs respectivs da la tecnica da manaschi, en spezial il service e la tgira;

reparaziun: mesiras per restabilir l'utilisabladad e la segirezza da l'immobiglia e dals indrizs respectivs da la tecnica da manaschi;

renovaziun:   restabiliment   d'in   entir   edifizi   u   da   parts   da   tal   en   in   stadi cumparegliabel cun l'edifizi nov oriund;

cumprova   dal   basegn:   deducziun   e   descripziun   dal   basegn   da   spazi   e d'equipament   a   maun   da   concepts   da   manaschi   e   d'utilisaziun   sco   er   da programs da spazi;

patrun da construcziun: incumbensader u purtader da decisiuns suprem che ha la responsabladad etica, giuridica ed economica tar la realisaziun da projects da construcziun;

b)

c)

d)

e)

f)

g)

h)

i)

j)

k)

4) CS 210

2

l)

utilisaders: unitads organisatoricas che utiliseschan ina immobiglia.

800.110

Cumpetenzas

Art.  5 1 Il management d'immobiglias è chaussa da l'Uffizi da construcziun auta.

2 L'Uffizi da construcziun auta po delegar incumbensas en il rom da cunvegnas, salva dentant il dretg da dar directivas tecnicas specificas.

3 Per las fatschentas d'immobiglias valan las suandantas cumpetenzas:

a)

per represchentar il chantun en connex cun fatschentas d'immobiglias sco er davant   ils   uffizis   dal   register   funsil   designescha   il   Departament d'infrastructura, energia e mobilitad u la Regenza las persunas autorisadas;

l'Uffizi   da   construcziun   auta   è   autorisà   da   prender   definitivamain   ed autonomamain decisiuns da cumpra e da vendita en fatschentas d'immobiglias da fin e cun 50 000 francs sco er da procurar precedentamain il transferiment necessari da la facultad administrativa en la facultad finanziala.

b)

4 Per ils projects da construcziun valan las suandantas cumpetenzas:

a)

en cas da projects gronds represchenta il Departament d'infrastructura, energia e mobilitad il chantun sco patrun da construcziun, nominescha ina cumissiun da planisaziun e da construcziun e surveglia ils projects da construcziun. El po delegar la funcziun da patrun da construcziun a l'Uffizi da construcziun auta;

en cas da projects da construcziun che n'èn betg suttamess al referendum da finanzas obligatoric, represchenta l'Uffizi da construcziun auta il chantun sco patrun da construcziun;

il basegn per in project da construcziun sto vegnir cumprovà e motivà dals utilisaders en moda chapaivla en enclegientscha cun lur departament superiur;

ils   utilisaders   collavuran   en   l'organisaziun   dal   project   en   il   rom   da   las prescripziuns dal patrun da construcziun e da l'Uffizi da construcziun auta;

en cas da projects gronds u da studis pretensius vegn la planisaziun instradada dal patrun da construcziun;

l'utilisaziun   dals   credits   sa   drizza   tenor   las   disposiziuns   da   la   legislaziun davart las finanzas;

il   patrun   da   construcziun   po   concluder   divergenzas   dal   project   approvà, sch'ellas   s'imponan   sin   fundament   da   la   planisaziun   detagliada   u   èn necessarias   per   motivs   dal   manaschi,   per   motivs   economics   u   per   motivs architectonics e sch'il credit na vegn betg surpassà.

b)

c)

d)

e)

f)

g)

Prescripziuns e directivas

Art.  6 1 Per observar ils princips davart las immobiglias elavura l'Uffizi da construcziun auta   las   prescripziuns   necessarias   e   relascha   directivas   per   procurar,   planisar, realisar, administrar, utilisar ed equipar las immobiglias. En quest connex vegnan ils basegns dals utilisaders resguardads adequatamain.

3

800.110

2. Incumbensas

Planisaziun e direcziun strategica dal portfolio d'immobiglias

Art.  7 1 En il rom da la planisaziun e da la direcziun strategica dal portfolio d'immobiglias ademplescha l'Uffizi da construcziun auta las suandantas incumbensas:

a)

b)

c)

d)

planisar il portfolio e las investiziuns en moda proactiva ed a lunga vista;

structurar il portfolio sco er optimar e regular ils portfolios parzials;

definir ils standards da spazi e d'equipament per l'administraziun chantunala;

examinar ils basegns annunziads dals utilisaders areguard la realisabladad ed areguard la concordanza cun las finamiras e cun ils princips strategics davart las immobiglias;

evaluar ils lieus e planisar l'occupaziun da las immobiglias;

concluder ed annullar contracts d'immobiglias, sco contracts da cumpra e da locaziun,   servituts,   contracts   da   service   e   da   mantegniment   e   chaussas sumegliantas.

e)

f)

Management da projects da construcziun

Art.  8 1 En il rom da projects da construcziun ademplescha l'Uffizi da construcziun auta las suandantas incumbensas:

a)

b)

fixar las finamiras dals projects e survegliar tut las fasas dals projects;

fixar furmas adattadas per l'organisaziun dals projects per diriger ils projects da construcziun;

preparar e realisar proceduras che garanteschan la qualitad per acquistar las prestaziuns da construcziun, las prestaziuns da servetsch sco er las furniziuns necessarias;

far la dumonda da credit a las instanzas cumpetentas;

approvar e deliberar ils resultats resguardond las finamiras dal project fixadas;

resguardar l'art en la construcziun tar ils projects;

collaudar e controllar il rendaquint final;

terminar e documentar ils projects.

c)

d)

e)

f)

g)

h)

Gestiun d'immobiglias

Art.  9 1 En il rom da la gestiun d'immobiglias ademplescha l'Uffizi da construcziun auta las suandantas incumbensas:

a)

b)

c)

d)

fixar ils standards manaschials ed ils nivels da service;

survegliar il stadi, il manaschi ed il mantegniment;

administrar ed actualisar ils contracts d'immobiglias;

nettegiar, garantir il provediment e la dismessa, tgirar ils conturns sco er furnir il servetsch d'enviern;

administrar ils sistems da controlla d'access;

planisar ed organisar midadas da biros;

procurar e controllar l'energia;

acquistar il mobigliar;

e)

f)

g)

h)

4

800.110

i)

scuntrar ils custs da locaziun calculatorics entaifer l'administraziun.

Furniziun d'ulteriurs servetschs

Art.  10 1 L'Uffizi da construcziun auta cooperescha en la procedura legala per l'approvaziun da contribuziuns da construcziun per edifizis subvenziunads e cusseglia ils posts cumpetents en dumondas da la tecnica da construcziun.

2 El po furnir ulteriurs servetschs per patruns da construcziun publics e concluda cunvegnas correspundentas per quest intent.

5

800.110

Tabella da las modificaziuns - tenor conclus

Conclus 22-11-2022

Entrada en vigur 01-12-2022

Element relasch

Modificaziun emprima versiun

Publicaziun en la CUL 2022-038

6

800.110

Tabella da las modificaziuns - tenor element

Element relasch

Conclus 22-11-2022

Entrada en vigur 01-12-2022

Modificaziun emprima versiun

Publicaziun en la CUL 2022-038

7